CELEX: 62019CN0685
Language: fi
Date: 2019-09-17 00:00:00
Title: asia C-685/19: Ennakkoratkaisupyyntö, jonka Landgericht Frankenthal (Saksa) on esittänyt 17.9.2019 – OK v. Daimler AG

27.1.2020   
            
            
               FI
            
            
               Euroopan unionin virallinen lehti
            
            
               C 27/13
            
         
      Ennakkoratkaisupyyntö, jonka Landgericht Frankenthal (Saksa) on esittänyt 17.9.2019 – OK v. Daimler AG
      (asia C-685/19)
      (2020/C 27/17)
      Oikeudenkäyntikieli: saksa
      
         Ennakkoratkaisua pyytänyt tuomioistuin
      
      Landgericht Frankenthal
      
         Pääasian asianosaiset
      
      
         Kantaja: OK
      
         Vastaaja: Daimler AG
      
         Ennakkoratkaisukysymykset
      
      
                  1)
               
               
                  Onko moottoriajoneuvojen tyyppihyväksynnästä kevyiden henkilö- ja hyötyajoneuvojen päästöjen (Euro 5 ja Euro 6) osalta ja ajoneuvojen korjaamiseen ja huoltamiseen tarvittavien tietojen saatavuudesta 20.6.2007 annetun Euroopan parlamentin ja neuvoston asetuksen (EY) N:o 715/2007 (1) 5 artiklan 2 kohdan a alakohtaa tulkittava ja sovellettava siten, että estolaitteiden käyttöä on pidettävä tarpeellisena kyseisessä säännöksessä tarkoitetulla tavalla vain, jos kyseisen ajoneuvomallin tyyppihyväksynnän antamisajankohtana saatavilla olevan huipputekniikan käytöstä huolimatta ei voitu suojata moottoria vaurioitumiselta tai vahingolta eikä varmistaa ajoneuvon turvallista toimintaa?
               
            
                  2)
               
               
                  Toinen kysymys, jos ensimmäiseen kysymykseen vastataan myöntävästi:
                  
                               
                           
                           
                              Onko poikkeaminen lähtökohtaisesta velvollisuudesta käyttää tyyppihyväksynnän antamisajankohtana saatavilla olevaa huipputekniikkaa sallittua muista syistä – esimerkiksi puuttuvien pitkäaikaiskokemusten tai sen vuoksi, että huipputekniikan kustannukset ovat suhteettoman suuret suhteessa muihin tekniikoihin, mikä vaikuttaa huomattavasti myyntihintaan?
                           
                        Toinen kysymys, jos ensimmäiseen kysymykseen vastataan kieltävästi:
                  
                               
                           
                           
                              Onko myös siinä tapauksessa, että käytetään lähtökohtaisesti sallittuja teknisiä komponentteja, kyseessä kielletty estolaite niin kutsutun lämpötilaikkunan muodossa, jos moottorinohjausjärjestelmään tältä osin tallennetut parametrit on valittu siten, että
                           
                        
                              a)
                           
                           
                              suurimman osan vuodesta tavallisesti odotettavissa olevien lämpötilojen perusteella valittujen lämpötilojen vuoksi
                           
                        
                              b)
                           
                           
                              muiden parametrien – esimerkiksi sen, millä korkeudella ajoneuvo on tosiasiallisesti suhteessa merenpinnan tasoon – perusteella Saksan tai eurooppalaisten sisämarkkinoiden asianomaisilla alueilla
                              pakokaasujen puhdistus ei käynnisty lainkaan tai käynnistyy ainoastaan rajoitetusti?
                           
                        
            
         (1)  EUVL 2007, L 171, s. 1.